อรรถสิทธิ์ เวชชาชีวะ
ศาสตราจารย์เกียรติคุณ นายแพทย์ อรรถสิทธิ์  เวชชาชีวะ (3 พฤศจิกายน พ.ศ. 2478 – 18 มกราคม พ.ศ. 2566) เป็นแพทย์และนักการเมืองชาวไทย อดีตรัฐมนตรีช่วยว่าการกระทรวงสาธารณสุข อดีตนายกราชบัณฑิตยสถาน และอดีตอธิการบดีมหาวิทยาลัยมหิดล เป็นนายแพทย์ผู้เชี่ยวชาญระบบประสาทและระบบสมองของไทย บิดาของนายอภิสิทธิ์ เวชชาชีวะ อดีตหัวหน้าพรรคประชาธิปัตย์และนายกรัฐมนตรี คนที่ 27 ของประเทศไทย

ระหว่างเป็นคณบดีคณะแพทยศาสตร์โรงพยาบาลรามาธิบดี มหาวิทยาลัยมหิดล นพ.อรรถสิทธิ์ เป็นผู้ริเริ่มโครงการศูนย์วินิจฉัยก้าวหน้าและรังสีร่วมรักษา (AIMC) เป็นโครงการนำร่องของการบริหารงานภายใต้การกำกับดูแลของคณะแพทยศาสตร์โรงพยาบาลรามาธิบดี มหาวิทยาลัยมหิดล สังกัดศูนย์การแพทย์สิริกิติ์ มีระบบบริหารจัดการแบบพิเศษ โดยมูลนิธิรามาธิบดี เพื่อให้มีการใช้ทรัพยากรอย่างมีประสิทธิภาพสูงสุด

ประวัติ 
ศ.นพ.อรรถสิทธิ์ เกิดวันที่ 3 พฤศจิกายน พ.ศ. 2478  เป็นบุตรคนที่ 7 ในจำนวน 10 คนของนายโฆสิต (น้องชายของพระบำราศนราดูร (หลง เวชชาชีวะ) อดีตปลัดกระทรวงสาธารณสุข และรัฐมนตรีว่าการกระทรวงสาธารณสุข) และนางสุเพี้ยน เวชชาชีวะ  มีพี่ชายคือนายนิสสัย เวชชาชีวะ อดีตเอกอัครราชทูตหลายประเทศและเป็นเป็นบิดาของนายสุรนันท์ เวชชาชีวะ และเป็นพี่ชายของนายวิทยา เวชชาชีวะ อดีตปลัดกระทรวงการต่างประเทศ และอดีตเอกอัครราชทูตไทยประจำสหรัฐอเมริกา

ศ.นพ.อรรถสิทธิ์ เวชชาชีวะ สมรสกับ ศ.พญ.สดใส เวชชาชีวะ มีบุตร-ธิดา 3 คน ได้แก่ 
 ศ.พญ.อลิสา วัชรสินธุ หัวหน้าหน่วยจิตเวชเด็ก ภาควิชาจิตเวชศาสตร์ คณะแพทยศาสตร์ จุฬาลงกรณ์มหาวิทยาลัย 
 นางสาวงามพรรณ เวชชาชีวะ นักเขียนรางวัลซีไรต์ ประจำปี พ.ศ. 2549
 ร้อยตรี อภิสิทธิ์  เวชชาชีวะ อดีตหัวหน้าพรรคประชาธิปัตย์ และนายกรัฐมนตรี คนที่ 27

ประวัติการศึกษา 
 มัธยมศึกษาจากโรงเรียนอัสสัมชัญ รหัสประจำตัว AC 14825
 แพทยศาสตรบัณฑิตโรงเรียนแพทย์กายส์ มหาวิทยาลัยลอนดอน สหราชอาณาจักร พ.ศ. 2502
 ประกาศนียบัตรชั้นสูงในการประกอบวิชาชีพเวชกรรม สาขาอายุรศาสตร์ทั่วไป  M.R.C.P.  จาก Royal Colleges of Physicians of the United Kingdom พ.ศ. 2506
 ดุษฎีบัณฑิตกิตติมศักดิ์ สาขาแพทยศาสตร์  จากมหาวิทยาลัยมหิดล
 F.R.C.P. (Fellowship of the Royal College of Physicians) จาก Royal college of Physicians of  London พ.ศ. 2509

สาขาที่เชี่ยวชาญ 
ชำนาญด้านประสาทวิทยา  โดยแบ่งเป็นสาขาต่างๆ กล่าวคือ  Demyelinating diseases โดยเฉพาะ multiple sclerosis,Myasthenia gravis, Periodic paralysis, Neurosyphilis

ประวัติการทำงาน 
 คณบดีคณะแพทยศาสตร์โรงพยาบาลรามาธิบดี มหาวิทยาลัยมหิดล (พ.ศ. 2529 – พ.ศ. 2538)
 รัฐมนตรีช่วยว่าการกระทรวงสาธารณสุข (6 มีนาคม พ.ศ. 2534 – 22 มีนาคม พ.ศ. 2535)
 อธิการบดีมหาวิทยาลัยมหิดล (9 ธันวาคม พ.ศ. 2538 – 8 ธันวาคม พ.ศ. 2542)
 นายกราชบัณฑิตยสถาน (12 เมษายน พ.ศ. 2546 – 11 เมษายน พ.ศ. 2548)

หน้าที่การงานในอดีต 
 ราชบัณฑิต สาขาแพทยศาสตร์ ประจำสำนักวิทยาศาสตร์ ราชบัณฑิตยสถาน
 ประธานกรรมการ โรงพยาบาลบ้านแพ้ว สาขาพร้อมมิตร (องค์การมหาชน)

เครื่องราชอิสริยาภรณ์ 

 สาขาแพทยศาสตร์

อ้างอิง

แหล่งข้อมูลอื่น 

 เว็บไซต์ส่วนตัว

สกุลเวชชาชีวะ
ชาวไทยเชื้อสายจีน
แพทย์ชาวไทย
นักวิชาการชาวไทย
ข้าราชการพลเรือนชาวไทย
นายกราชบัณฑิตยสภาไทย
ราชบัณฑิต
ศาสตราจารย์เกียรติคุณ
อาจารย์คณะแพทยศาสตร์
บุคคลจากโรงเรียนอัสสัมชัญ
บุคคลจากคณะแพทยศาสตร์โรงพยาบาลรามาธิบดี มหาวิทยาลัยมหิดล
อธิการบดีมหาวิทยาลัยมหิดล
ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเหรียญ ร.ด.ม.(ศ)
ผู้ได้รับเหรียญจักรพรรดิมาลา
บุคคลจากวิทยาลัยอีตัน
สมาชิกวุฒิสภาไทยแบบแต่งตั้ง
ผู้ได้รับปริญญากิตติมศักดิ์จากมหาวิทยาลัยมหิดล